LLYWODRAETH LEOL, CYMRU Enwi a chychwyn 1 1 Enw'r Gorchymyn hwn yw Gorchymyn Blaenau Gwent (Cymunedau) 2010. 2 At unrhyw ddiben a bennir yn rheoliad 4(1) o'r Rheoliadau, daw'r Gorchymyn hwn yn weithredol ar 1 Mehefin 2010. 3 At ddibenion cyfrifo unrhyw dreth gyngor sy'n daladwy mewn perthynas ag annedd mewn ardal a drosglwyddir o dan y Gorchymyn hwn o un gymuned i gymuned arall, rhaid ystyried bod y trosglwyddiad yn digwydd ar 1 Ebrill 2011. 4 At bob diben arall, daw'r Gorchymyn hwn i rym ar 1 Rhagfyr 2010, sef y diwrnod penodedig at ddibenion y Rheoliadau. Dehongli 2 Yn y Gorchymyn hwn— ystyron “Map A” (“ Map A ”), “Map B” (“ Map B ”), “Map C” (“ Map C ”), “Map D” (“ Map D ”), “Map E” (“ Map E ”), “Map F” (“ Map F ”), “Map G” (“ Map G ”), “Map H” (“ Map H ”), “Map I” (“ Map I ”), “Map J” (“ Map J ”), “Map K” (“ Map K ”) a “Map L” (“ Map L ”) yw'r mapiau a farciwyd, yn eu trefn, fel mapiau A, B, C, D, E, F, G, H, I, J, K ac L o Orchymyn Blaenau Gwent (Cymunedau) 2010, ac a adneuwyd yn unol â rheoliad 5 o'r Rheoliadau; ystyr “newydd” (“ new ”), mewn perthynas ag ardal llywodraeth leol neu etholiadol, yw'r ardal honno fel y'i sefydlir gan y Gorchymyn hwn; ystyr “presennol” (“ existing ”), mewn perthynas ag ardal llywodraeth leol neu etholiadol, yw'r ardal honno fel y mae'n bodoli yn union cyn y diwrnod penodedig; ystyr “y Rheoliadau” (“ the Regulations ”) yw Rheoliadau Newidiadau i Ardaloedd Llywodraeth Leol 1976 ; mae unrhyw gyfeiriad at gymuned neu adran etholiadol yn gyfeiriad, yn eu trefn, at gymuned neu adran etholiadol o Fwrdeistref Sirol Blaenau Gwent; ac os dangosir bod ffin ar fap yn rhedeg ar hyd ffordd, llinell reilffordd, troetffordd, cwrs dŵ r neu nodwedd ddaearyddol debyg, rhaid ei thrin fel pe bai'n rhedeg ar hyd llinell ganol y nodwedd. Abertyleri a Nant-y-glo a'r Blaenau – newid yn yr ardaloedd cymunedol a newid canlyniadol yn yr adran etholiadol 3 Mae'r rhan o gymuned Nant-y-glo a'r Blaenau a ddangosir â llinellau ar Fap A— a yn cael ei throsglwyddo i gymuned Abertyleri; b yn ffurfio rhan o ward Cwmtyleri o gymuned Abertyleri; ac c yn ffurfio rhan o adran etholiadol Cwmtyleri. Diddymu cymuned Beaufort a chreu cymunedau newydd – Badminton, Beaufort a Rasa 4 1 Diddymir cymuned bresennol Beaufort. 2 Crëir tair cymuned newydd, a enwir Badminton, Beaufort a Rasa. 3 Mae'r darn a ddangosir â llinellau ar Fap B— a yn cael ei drosglwyddo i gymuned newydd Beaufort; a b yn ffurfio rhan o adran etholiadol Beaufort. 4 Mae'r rhan o adran etholiadol Beaufort a ddangosir â llinellau ar Fap C yn ffurfio rhan o adran etholiadol Badminton. 5 Mae'r rhan o adran etholiadol Badminton a ddangosir â llinellau croes ar Fap C yn ffurfio rhan o adran etholiadol Beaufort. 6 Mae'r rhan o adran etholiadol Badminton a ddangosir â llinellau ar Fap D yn ffurfio rhan o adran etholiadol Rasa. 7 Ffurfir cymuned newydd Beaufort, ac adran etholiadol Beaufort fel y'i newidir gan baragraffau (3), (4) a (5), o'r darn a ddangosir â llinellau ar Fap E. 8 Ffurfir cymuned newydd Badminton, ac adran etholiadol Badminton fel y'i newidir gan baragraffau (4), (5) a (6), o'r darn a ddangosir â llinellau ar Fap F. 9 Ffurfir cymuned newydd Rasa, ac adran etholiadol Rasa fel y'i newidir gan baragraff (6), o'r darn a ddangosir â llinellau ar Fap G. Bryn-mawr a Nant-y-glo a'r Blaenau – newid yn ffiniau cymunedau a newidiadau canlyniadol mewn adrannau etholiadol 5 1 Mae'r rhan o gymuned Bryn-mawr a ddangosir â llinellau ar Fap H— a yn cael ei throsglwyddo i gymuned Nant-y-glo a'r Blaenau; b yn ffurfio rhan o ward Nant-y-glo o gymuned Nant-y-glo a'r Blaenau; ac c yn ffurfio rhan o adran etholiadol Nant-y-glo. 2 Mae'r rhan o gymuned Nant-y-glo a'r Blaenau a ddangosir â llinellau croes ar Fap H— a yn cael ei throsglwyddo i gymuned Bryn-mawr; b yn ffurfio rhan o ward De Bryn-mawr o gymuned Bryn-mawr; ac c yn ffurfio rhan o adran etholiadol Bryn-mawr. Diddymu cymuned Glynebwy a chreu cymunedau newydd – Gogledd Glynebwy a De Glynebwy 6 1 Diddymir cymuned bresennol Glynebwy. 2 Crëir dwy gymuned newydd, a enwir Gogledd Glynebwy a De Glynebwy. 3 Mae'r darn a ddangosir â llinellau ar Fap I— a yn cael ei drosglwyddo i gymuned Cwm; a b yn ffurfio rhan o adran etholiadol Cwm. 4 Mae'r rhan o adran etholiadol Gogledd Glynebwy a ddangosir â llinellau ar Fap J yn ffurfio rhan o adran etholiadol De Glynebwy. 5 Mae'r rhan o adran etholiadol De Glynebwy a ddangosir â llinellau croes ar Fap J yn ffurfio rhan o adran etholiadol Gogledd Glynebwy. 6 Ffurfir cymuned newydd Gogledd Glynebwy, ac adran etholiadol Gogledd Glynebwy fel y'i newidir gan baragraffau (4) a (5) o'r darn a ddangosir â llinellau ar Fap K. 7 Ffurfir cymuned newydd De Glynebwy, ac adran etholiadol De Glynebwy fel y'i newidir gan baragraffau (3), (4) a (5), o'r darn a ddangosir â llinellau ar Fap L. Carl Sargeant Y Gweinidog dros Gyfiawnder Cymdeithasol a Llywodraeth Leol, un o Weinidogion Cymru 21 Mai 2010